CELEX: 32014R0458
Language: hu
Date: 2014-04-29 00:00:00
Title: A Bizottság 458/2014/EU végrehajtási rendelete ( 2014. április 29. ) egyes áruk Kombinált Nómenklatúra szerinti besorolásáról

6.5.2014   
            
            
               HU
            
            
               Az Európai Unió Hivatalos Lapja
            
            
               L 133/39
            
         A BIZOTTSÁG 458/2014/EU VÉGREHAJTÁSI RENDELETE
   (2014. április 29.)
   egyes áruk Kombinált Nómenklatúra szerinti besorolásáról
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelet mellékletét képező Kombinált Nómenklatúra egységes alkalmazása érdekében intézkedéseket szükséges elfogadni az e rendelet mellékletében meghatározott áruk besorolásáról.
            
         
               (2)
            
            
               A 2658/87/EGK rendelet meghatározza a Kombinált Nómenklatúra értelmezésére irányadó általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul vagy azt bármilyen további albontással kiegészíti, és amelyet az árukereskedelemhez kapcsolódó tarifális és más intézkedések alkalmazása céljából az Unió valamely más rendelkezése hoz létre.
            
         
               (3)
            
            
               Az említett általános szabályok értelmében a mellékletben szereplő táblázat 1. oszlopában leírt árukat a 3. oszlopban feltüntetett indokok alapján a táblázat 2. oszlopában megjelölt KN-kódok alá kell besorolni.
            
         
               (4)
            
            
               Indokolt úgy rendelkezni, hogy az e rendelet hatálya alá tartozó áruk tekintetében kibocsátott, de az e rendelet rendelkezéseitől eltérő, kötelező érvényű tarifális felvilágosítást a jogosult – a 2913/92/EGK tanácsi rendelet (2) 12. cikke (6) bekezdésével összhangban – meghatározott ideig továbbra is felhasználhatja. Ezt az időszakot három hónapban kell meghatározni.
            
         
               (5)
            
            
               A Vámkódexbizottság az elnöke által megállapított határidőn belül nem nyilvánított véleményt az e rendelet mellékletében szereplő 1. tételről. Az e rendelet mellékletében szereplő 2. tételben előírt intézkedések összhangban vannak a Vámkódexbizottság véleményével,
            
         ELFOGADTA EZT A RENDELETET:
   1. cikk
   A Kombinált Nómenklatúrában a melléklet táblázatának 1. oszlopában leírt árukat a táblázat 2. oszlopában megjelölt KN-kódok alá kell besorolni.
   2. cikk
   Az e rendelet rendelkezéseitől eltérő, kötelező érvényű tarifális felvilágosítás – a 2913/92/EGK rendelet 12. cikke (6) bekezdésével összhangban – e rendelet hatálybalépésének időpontjától kezdve három hónapig továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. április 29-én.
      
         
            a Bizottság részéről,
         
         
            az elnök nevében,
         
         Algirdas ŠEMETA
         
            a Bizottság tagja
         
      
   
   
      (1)  HL L 256., 1987.9.7., 1. o.
   
   
      (2)  A Tanács 1992. október 12-i 2913/92/EGK rendelete a Közösségi Vámkódex létrehozásáról (HL L 302., 1992.10.19., 1. o.).
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Hagyományos videokamera-felvevő kialakítású digitális készülék állóképek és videofilm felvételére és belső memórián vagy memóriakártyán történő rögzítésére.
                              A készülék egy 0,8 megapixeles töltéscsatolt eszközzel (CCD) és egy olyan, körülbelül 7 cm (2,7 hüvelyk) átlóméretű folyadékkristályos (LCD) típusú összecsukható képkeresővel ellátott, amely képek készítésekor, vagy képernyőként használható a felvett képek megjelenítéséhez.
                              A készülék a következő interfészekkel rendelkezik:
                              
                                          —
                                       
                                       
                                          memóriakártya-foglalat,
                                       
                                    
                                          —
                                       
                                       
                                          összetett videokimenet,
                                       
                                    
                                          —
                                       
                                       
                                          hangkimenet,
                                       
                                    
                                          —
                                       
                                       
                                          USB.
                                       
                                    Az állóképek felbontása legfeljebb 1 600 × 1 200 pixel (1,92 megapixel).
                              A készülék 50 képkocka/másodperc sebességgel képes legfeljebb 720 × 576 pixel felbontású videofilm rögzítésére.
                              A készülék a videofelvétel közben optikai ráközelítés (zoom) funkciót nyújt.
                              A bemutatás során az USB-csatlakozón keresztül fájlok nem továbbíthatóak automatikus adatfeldolgozó gépből a készülékbe.
                           
                        
               
                  8525 80 91
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8525, a 8525 80 és a 8525 80 91 KN-kódok szövege határozza meg.
                  Tekintettel a készülék olyan objektív jellemzőire, mint a kialakítása és formája, az alacsony felbontású (0,8 megapixeles) CCD jelenléte, szabvány DVD videolemez minőségben video felvétele (720 × 576 pixel felbontás 50 képkocka/másodperc), és gyenge minőségű (legfeljebb 1,92 megapixel felbontású) állóképek felvétele, a készülék fő műveleti (célművelet) funkciója videofilm felvétele és rögzítése a XVI. áruosztályhoz tartozó Megjegyzések 3. pontja értelmében (lásd még az Európai Unió Bírósága C-193/10. sz., KMB Europe kontra Hauptzollamt Duisburg ügyben 2010. december 9-én hozott ítéletének [EBHT 2010., I-12903. o.] 23–25. pontját.)
                  Az a tény, hogy a kamera 800 × 600 pixelnél kisebb felbontású videókat rögzít, nem változtatja meg a készülék fő műveleti (célművelet) funkcióját. Ezért a 8525 80 30 alszám alá digitális fényképezőgépként történő besorolása kizárt.
                  A készülék csak a televíziós kamera által továbbított hang és kép felvételére képes, és egy különleges szakértelemmel nem rendelkező felhasználó által a bemutatást követően a készülék egyszerű beállítása révén nem aktiválható a fájlok kamerába való továbbításának a lehetősége.
                  Ezért a készüléket, mint kizárólag a televíziós kamera által továbbított hang és kép felvételére képes videokamera-felvevőt, a 8525 80 91 KN-kód alá kell besorolni.
               
            
                  
                              2.
                           
                           
                              Hagyományos videokamera-felvevő kialakítású digitális készülék állóképek és videofilm felvételére és belső memórián vagy memóriakártyán történő rögzítésére.
                              A készülék egy 0,8 megapixeles töltéscsatolt eszközzel (CCD – Charge-Coupled Device) és egy olyan, körülbelül 7 cm (2,7 hüvelyk) átlóméretű folyadékkristályos (LCD) típusú összecsukható képkeresővel ellátott, amely felvételek készítésekor, vagy képernyőként használható a felvett képek megjelenítéséhez.
                              A készülék a következő interfészekkel rendelkezik:
                              
                                          —
                                       
                                       
                                          memóriakártya-foglalat,
                                       
                                    
                                          —
                                       
                                       
                                          összetett videokimenet,
                                       
                                    
                                          —
                                       
                                       
                                          hangkimenet,
                                       
                                    
                                          —
                                       
                                       
                                          USB.
                                       
                                    Az állóképek felbontása legfeljebb 1 600 × 1 200 pixel (1,92 megapixel).
                              A készülék 50 képkocka/másodperc sebességgel képes legfeljebb 720 × 576 pixel felbontású videofilm rögzítésére.
                              A készülék a videofelvétel közben optikai ráközelítés (zoom) funkciót nyújt.
                              A bemutatás során az USB-csatlakozón keresztül fájlok továbbíthatók az automatikus adatfeldolgozó gépből a készülékbe.
                           
                        
               
                  8525 80 99
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. áruosztályhoz tartozó Megjegyzések 3. pontja, valamint a 8525, a 8525 80 és a 8525 80 99 KN-kódok szövege határozza meg.
                  Tekintettel a készülék olyan objektív jellemzőire, mint a kialakítása és formája, az alacsony felbontású (0,8 megapixeles) CCD jelenléte, szabvány DVD videolemez minőségben videó felvétele (720 × 576 pixel felbontás 50 képkocka/másodperc), és gyenge minőségű (legfeljebb 1,92 megapixel felbontású) állóképek felvétele, a készülék fő műveleti (célművelet) funkciója videofilm felvétele és rögzítése a XVI. áruosztályhoz tartozó Megjegyzések 3. pontja értelmében (lásd még az Európai Unió Bírósága C-193/10. sz., KMB Europe kontra Hauptzollamt Duisburg ügyben 2010. december 9-én hozott ítéletének [EBHT 2010., I-12903. o.] 23–25. pontját.)
                  Az a tény, hogy a kamera 800 × 600 pixelnél kisebb felbontású videókat rögzít, nem változtatja meg a készülék fő műveleti (célművelet) funkcióját. Ezért a 8525 80 30 alszám alá digitális fényképezőgépként történő besorolása kizárt.
                  Mivel a készülék a beépített televíziós kamerától eltérő, más forrásból származó videofájlok rögzítésére is képes, a kizárólag a televíziós kamera által továbbított hang és kép felvételére képes videokamera-felvevőként történő besorolása a 8525 80 91 alszám alá kizárt.
                  Ezért a készüléket, mint más videokamera-felvevőt, a 8525 80 99 KN-kód alá kell besorolni.